
RAPORT I PUNËS
Periudha: Janar – Shtator 2026
Hyrje

[bookmark: _GoBack]Ky raport paraqet aktivitetet dhe detyrat e realizuara gjatë periudhës janar – shtator 2026, në përputhje me planin e punës, objektivat dhe përgjegjësitë e Zyrtarit për Barazi Gjinore në Komunën e Rahovecit.

· Dalje në teren si anëtar i komisionit me vendim të kryetarit, për vlerësimin e dëmëve të shkaktuara nga vërshimet e shiut, në fshatrat: Zatriq, Ratkoc, Çifllak, Dobidol, Kramovik, Bratotin, ku është bërë vlerësimi nga komisioni;
· Trajnim i organizuar nga Agjencia për Parandalimin e Korrupsionit, i dedikuar zyrtarëve kontaktues për deklarimin e pasurisë dhe dhuratave, me qëllim forcimin e kapaciteteve dhe unifikimin e praktikave në zbatim të legjislacionit në fuqi. Trajnimi u fokusua në: sistemin e ri elektronik për deklarimin e pasurisë, të zhvilluar nga Agjencia gjatë vitit 2025 dhe të funksionalizuar në fillim të vitit 2026;
· Takim pune me grupin e komisionit për vërshime, shqyrtimi i lëndëve në teren;
· Takim koordinues organizuar nga Agjencia për Barazi Gjinore, me zyrtarët ministror dhe komunalë ZBGJ, ku u diskutuan prioritetet, aktivitetet e planifikuara dhe mënyrat konkrete të bashkëpunimit në periudhën në vijim;
· Takim pune me kryetarin e komunës dhe grupin e performancës komunale, ku u diskutuan pergaditjet dhe hapat konkretë për raportimin e të dhënave në sistem për vitin 2025;
· Kopjimi i lëndëve komplet, të daljes në teren si anëtar i komisionit për vërshimeve;
· Punë shtesë: Deklarimi i pasurisë, regjistrimi i drejtorave të drejtorive në sistem për deklarim të pasurisë;
· Marrja pjesë në Punëtorinë për ndërtimin e kapaciteteve për zbatimin e rregulloreve mjedisore, e cila u mbajt në Sallën e Kuvendit Komunal, në kuadër të zbatimit të projektit “Be Clean Be Green”, i cili implementohet në partneritet nga Komuna e Haraçinës, Komuna e Rahovecit;
· Pjesëmarrës në punëtorin për hartimin e Planit Vjetor të Punë së Kuvendit të komunës së Rahovecit për vitin 2026, që parashihet me kornizën ligjore në Kosovë. Në këtë punëtori morën pjesë grupet parlamentare të partive të përfaqësuara në Komitetin për Politikë dhe Financa, drejtorët komunal dhe zyrtarët komunal, të cilët patën mundësi të bëjnë propozime për planin e punës së kuvendit;
· Dalje në teren si anëtar i Komisionit për Punë Inspektuese, për shqyrtimin e ankesave kundër aktvendimeve të Drejtorisë për Inspektim, gjatë këtij tre mujori kemi pasur 4 lëndë me ankesa në Rahovec dhe në fshatin Xërxë;
· Trajnim ne IKAP, tema e trajnimit ishte, Sistemi elektronik DMSA, Moduli për Konflikt të Interesit;
· Përgaditja e Raportit të Mekanizmit Koordinues Lokal kundër dhunës në familje për periudhën Korrik - Dhjetor 2025 - Komuna e Rahovecit;
· Mbledhja dhe vendosja në sistemin PMS e të dhënave për Performancë komunale për vitin 2025 për pjesën: Barazia në punësim dhe Përfaqësimi gjinor;
· Plotësim i pyetësor për zbatimin e standardeve evropiane të administratës në funksion të lehtësimit të barrës/ngarkesës administrative në Kosovë;
· Mbledhja e 1 (parë) e Këshillit Komunal për Siguri në Bashkësi (KKSB) për vitin 2026,
       më 3 mars, në sallën e KK- Rahovec;
· Njoftim për deklarimin e dhuratave për personat zyrtar që kanë për të deklaruar;
· Aktivitet në kuadër të “Ditës ndërkombëtare të gruas – 8 Marsi:
Zyra për Barazi Gjinore në bashkëpunim me shoqatën e gruas “Hareja”, organizuam tryezë                     të rrumbullakët me temën “Gra të forta përtej sfidave”. Në këtë aktivitet pjesëmarrës ishin gra dhe nëna të dëshmorëve, si dhe përfaqësues nga institucione të ndryshme: arsimi, shëndetësia, policia, qendra për punë sociale, komuna, OJQ-të dhe gra asmbleiste. Një aktivitet i dedikuar grave që kanë kontribuar në shoqëri me përkushtim, forcë dhe dinjitet. (pjesëmarrës ishin 28 gra dhe 1 burr);
· Gajtë muajit mars kemi mbajtur 3 takime me kryetarin e komunës dhe grupin e performancës komunale, ku raportuam për fushat e plotësuara në sistem dhe dokumentet e kërkuara;
· Pjesëmarrës me ftesë nga Agjencia për Barazi Gjinore në punëtorinë e radhës së hartimit të Programit të Kosovës për Barazi Gjinore 2025-2035, ku u diskutua për prezantimin e masave/aktiviteteve për të tri shtyllat që përmban PKBGJ;
· Me rastin e ditës botërore të Autizmit dhe ditës botërore të Down Syndrome, shoqata “Hareja” në bashkëpunim me Institucionin e Avokatit të Popullit, organizuan tryezën e rrumbullakët me temën: “Bashkëpunimi ndërinstitucional për përfshirjen, mbështetjen dhe përmirësimin e shërbimeve për personat me Autizëm dhe Down Syndrome”. Qëllimi i kësaj tryeze ishte të sjellë bashkë përfaqësues nga institucionet regjionale dhe komunale, për të diskutuar rolin e secilit institucion në ofrimin e shërbimeve për personat me Autizëm dhe Down Syndrome si dhe për të forcuar bashkëpunimin ndërinstitucional;
· Aktivitet – Organizuar nga Zyra për Barazi Gjinore, mbështetur nga Agjencia për Barazi Gjinore. Trajnim me Kshillin Lokal për Siguri në Bashkësi rreth Ligjit për Barazi Gjinore dhe Ligjit për Parandalimin dhe Mbrojtjen nga Dhuna në Familje, Dhuna, Dhuna ndaj Grave dhe Dhuna në Baza Gjinore; si dhe Ligji mbi familjen;
· Mbledhja e 1 (parë) - e Mekanizmit Komunal Koordinues kundër Dhunës në Familje për vitin 2026. Mbledhja u mbajt më 8 maj 2026, në sallën e kuvendit komunal Rahovec, ku u bë raportimi i statistikave nga Policia e Kosovës në Rahovec si dhe nga Qendra për punë sociale;
· Takim me grupin punues sipas vendimit të Kryetarit për caktimin e grupit punues për hartimin e projektbuxhetit për vitet 2027-2029. Qëllimi i takimit ishte koordinimi i aktivieteve lidhur me procesin e dëgjimeve buxhetore;
· Marrja pjesë në takimin e parë për vitin 2026 të Komitetit Komunal Veprues për implementimin e Planit të Veprimit për Komunitetet Rom dhe Ashkali 2023–2026;
· Pjesëmarrës si anëtar i grupit punues në dëgjimin buxhetor publik për përgatitjen e KAB (Kornizës afatmesme buxhetore 2027), në dëgjimet publike si, me: Kryetarë të fshatrave dhe lagjeve urbane, në Sallën e Kuvendit Komunal- Rahovec; dëgjimi publik për buxhetimin gjinor me gra dhe vajza u mbajt në Kafiterin Moka - Rahovec; degjimi publik me rininë, gratë, pensionistët dhe komunitetet pakicë, Kuvendi Komunal; dëgjimi publik me organizatat joqeveritare, bizneset, fermerët dhe grupet e interesit që veprojnë në Komunën e Rahovecit, Kuvendi Komunal; dëgjimi publik me drejtorët e shkollave, koordinatorët e cilësisë, psikologët dhe pedagogët, Kuvendi Komunal; dëgjimi publik me punëtorët shëndetësorë, në QKMF, Rahovec;
· Përgaditja e Kornizës afatmesme buxhetore KAB 2027, me të dhënat për pjesën e buxhetimit gjinorë;
· Mbledhja e 2 (dytë) e Këshillit Komunal për Siguri në Bashkësi (KKSB) më 10 qershor, në sallën e KK- Rahovec;
· Kryesues i Komisionit për punë Inspektuese me Vendim të Kryetarit të Komunës,
Takim në zyre me anëtaret e komisionit për punë Inspektuese, qëllimi i takimit, shqyrtimi i një ankese për një lëndë në Drejtorinë për Inspektoriat, ku po të njejtën ditë dolëm edhe në teren së bashku me anëtarët e komisionit dhe inspektorët e lëndës, për të shikuar vendin për të cilin është bërë ankesa, në Rahovec, ku edhe pas shqyrtimit të lëndës si Komision morëm edhe Vendimin për ankesën e paraqitur.
· Regjistrimi i deklarimit të pasurisë në sistem për anëtarët e bordit të stacionit të autobusëve të cilëve ju ka përfundu mandati në bord;
· Takim në zyre me pjesëtaret e KFOR-it Austriak LMT, qëllimi i takimit ishte të informohen për punën e Zyrtarit për Barazi Gjinore dhe në përgjithesi për rastet e dhunës në familje;
· Takim me anëtarët e grupit punues në sallën e bordit, lidhur me përgatitjen dhe organizimin e takimeve sipas kalendarit për dëgjimet buxhetore, në kuadër të përgatitjes së buxhetit për vitin 2027, gjatë këtij takimi u caktuan detyrat dhe përgjegjësitë për secilin anëtar të grupit punues, në përputhje me vendimin e Kryetarit;
· Pjesëmarrës si anëtar i grupit punues në dëgjimet publike me qytetarët e Komunës së Rahovecit, ku kemi mbajtur këto dëgjime:
· Dëgjimi publik me fokus gratë në biznese: në “Agro Krusha” dhe tek Kooperativa “Krusha”, në Krushë e Madhe;
· Dëgjimi publik, me fokus përfaqësuesit e OJQ-ve, bizneseve, fermerëve, rinisë, komuniteteve përfaqësues të shkollave dhe grupet e interesit;
· Dëgjimi publik  për buxhetimin gjinor në Komunën e Rahovecit, ku u mbajt tek SHPG “Hareja” në Rahovec;
· Dëgjimi publik, me fokus punonjësit e shërbimeve publike dhe punëtorët shëndetësorë në QKMF “Fahredin Hoti”;
· Dëgjimi publik, me fokus fshatrat Krushë e Madhe, Nagac, Hoçë e Vogël, Brestoc, Celinë, në SHFMU “Bajram Curri”;
· Dëgjimi publik me qytetarët e Komunës së Rahovecit, buxhetimi me pjesëmarrje në SHL Kosova, ku nga pesë propozimet,  njëri nga propozimet me më së shumti vota u zgjodh, Poropzimi për një Kabinet të informatikës në Shkollën profesionale Selajdin Muallaabazi-Mici;
· Regjistrimi në sistem për deklarim të pasurisë për anëtarët e ri të bordit të stacionit të autobusëve;
· Anëtar i komisionit në disa konkurse në Drejtorin për Shëndetësi dhe Mirëqenie Sociale;
· Përgaditja e raportit gjashtëmujor Janar-qershor 2026, për Mekanizmin Koordinues Komunal kundër dhunës në familje;
· Mbledhja e 3 (tretë)  e Këshillit Komunal për Siguri në Bashkësi (KKSB);
· Mbledhja e dytë e Mekanizmit Koordinues Komunal kundër dhunës në familje;
· Pjesëmarrës në punëtorin “Menaxhimi i Burimeve Njerëzore”, organizuar nga MAPL, Asociacioni i Komunave të Kosovës dhe Këshilli i Pavarur Mbikëqyrës për Shërbimin Civil të Kosovës.

· Përfundim

Gjatë periudhës janar–shtator 2026 kam realizuar detyrat dhe aktivitetet e planifikuara në kuadër të përgjegjësive të mia si Zyrtar për Barazi Gjinore. Aktivitetet kanë përfshirë koordinim institucional, pjesëmarrje në komisione dhe grupe punuese, raportim, organizim të aktiviteteve në fushën e barazisë gjinore, si dhe pjesëmarrje në proceset e planifikimit dhe buxhetimit komunal.




Alban Gashi										   12.10.2026

_____________________								
Zyrtar për Barazi Gjinore 
Komuna Rahovec​

